Ek gaan nou ses maande uit met ’n geskeide man van 40. Wanneer ek hom van iets vertel wat ek of my familie bereik het, spring hy op die verdediging. Dan vertel hy my vinnig iets om te wys hy of sy familie vaar net so goed, veral wat die kerk betref. Dis so kinderagtig.
Wanneer jy in ’n verhouding verplig voel om jou ware self te ontken, moet die gevaarligte begin flikker.
Wanneer ’n mens voortgaan om jou en jou behoeftes in ’n verhouding te ontken, is dit gewoonlik uit vrees, weens ’n swak selfbeeld of omdat jy stres wil vermy. As jy jou begin aanpas of verander om ’n verhoudingsmaat tevrede te stel en spanning te vermy, gaan jy nie jou volle potensiaal in die verhouding bereik nie.
Onnodige en afkrakende kritiek kan ’n mens in die bed laat wegkruip. ’n Mens wil nie in enige verhouding heeltyd jou woorde tel nie. Jou kêrel se op- en aanmerkings neem niks van jou sukses of prestasies weg nie. Om getrou te wees aan jouself verg in enige verhouding moed.
Jy hoef nie opofferings te maak omdat hy op sy perdjie spring of jaloers is nie. As jy dit doen, sal jy net op kort termyn gemaklik voel. Ek sal jou aanraai om briek aan te draai met die verhouding en te kyk of jy hom werklik as maat in jou lewe wil toelaat.
Miskien ervaar jy nog dinge waarvan jy nie hou nie en dat hy moontlik tog nie Meneer Reg is vir jou nie.
Ek is in ’n verhouding met ’n man wat voorgee hy is baie lief vir my, maar eintlik is dit ’n leuen. Elke keer dat ons uitmaak, gaan hy terug na sy eks.
Jou voorgevoel is heeltemal reg. Hy wil jou nie verloor nie en wil die beste van albei wêrelde hê: sy verbintenis tot jou en sy verbintenis met sy eks.
Ek is ’n oudsoldaat wat tydens die Grensoorlog in Angola was. Ek word nou 60 en sukkel met my gehoor. Hoe kan ek te werk gaan om ’n gehoortoestel te kry as ek nie geld het daarvoor nie?
Die Wet op Militêre Veterane, wat op 1 April 2012 in werking getree het, maak voorsiening vir mediese voordele vir militêre veterane. Daarvolgens kan voormalige lede van die ou Suid-Afrikaanse Weermag soos jy mediese voordele eis, maar jy moet aan sekere vereistes voldoen, soos om as ’n militêre veteraan geregistreer te wees.
E-pos health.care@dmv.gov.za vir inligting. Die prosedure wat jy moet volg om jou as veteraan te registreer word verduidelik op die blad van die Raad vir Militêre-veterane-organisasies van die Republiek van Suid-Afrika.
Ons ondervind geen probleme nie. Ons het drie kinders en het albei ’n werk. Ek wonder net altyd of dit ’n gebrek aan belangstelling is. Ek voel ’n bietjie verwerp en so asof die liefdemakery al is waaroor dit vir hom gaan.
Wat jy ervaar, is baie normaal. ’n Groot getal mans voel ontspanne ná seks en wil dan net agteroor lê en die oomblik geniet. Die klein rukkie ná enige hoogtepunt tussen die lakens is ook vir mans ’n hormoongevulde oomblik.